અમદાવાદ: આગામી ડિસેમ્બર-ર૦૧૭માં યોજાનારી ગુજરાત વિધાનસભાની ચૂંટણીમાં ફરીથી જીત હાંસલ કરવા સત્તાધારી પક્ષ ભાજપે રાજ્યની આ‌િર્થક રાજધાની એવા અમદાવાદની ઉપેક્ષા કરવી પરવડે તેમ નથી. અમદાવાદ રાજકારણનું એપી સેન્ટર હોઇ ચૂંટણીના માહોલમાં અમદાવાદને સ્વચ્છ, સુંદર અને સુઘડ બનાવવું કોર્પોરેશનના ભાજપના સત્તાધીશો માટે પણ જરૂરી બન્યું છે, જેના કારણે સ્વચ્છ ભારત અભિયાન હેઠળ ગુજરાતી ફિલ્મોના સુપરસ્ટાર પિતા-પુત્ર કલાકાર બેલડી એવા નરેશ કનોડિયા અથવા હિતુ કનોડિયાને અમદાવાદના સ્વચ્છતા એમ્બેસેડર બનાવવાની દિશામાં કવાયત આરંભાઇ છે.